**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՀՈԿՏԵՄԲԵՐԻ 4-Ի N 1154-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՆԱԽԱԳԾԻ ՎԵՐԱԲԵՐՅԱԼ ՆԵՐԿԱՅԱՑՎԱԾ ԴԻՐՔՈՐՈՇՈՒՄՆԵՐԻ**

|  |  |
| --- | --- |
| **1. ՀՀ ֆինանսների նախարարություն** | **24.01.2022թ.** |
| **01/11-4/1015-2022** |
| Նախագծի 2-րդ կետով նախատեսվում է էլեկտրոնային հյուպատոսական համակարգում ապահովել նոր բաղադրիչի մշակումը և գործարկումը, որի ապահովումը կարող է հանգեցնել պետական բյուջեից լրացուցիչ միջոցների հատկացման անհրաժեշտության, որի ֆինանսական գնահատականը տալ հնարավոր չէ համապատասխան տվյալների բացակայության պատճառով | **Չի ընդունվել** էլեկտրոնային հյուպատոսական համակարգի նոր բաղադրիչն իրականացվելու է պետական հատվածի արդիականացման ծրագրի 3-րդ փուլի շրջանակներում ՀՀ ԱԳՆ էլեկտրոնային հյուպատոսական համակարգի ընդլայնումն ապահովող կազմակերպության կողմից՝ արդեն իսկ կնքված պայմանագրի շրջանակներում, հետևաբար լրացուցիչ ֆինանսական բեռ չի առաջանա։  |
| **2. ՈՍՏԻԿԱՆՈՒԹՅՈՒՆ[[1]](#footnote-1)** | **08.12.22թ.**  |
| **1/21/108233-22** |
| 1. Նախագծի հավելվածով հաստատվող կարգի (այսուհետ՝ կարգ) 9-րդ կետում «N 3 ձևի» բառերից հետո առաջարկվում է լրացնել «`սույն կարգի 12-րդ կետով սահմանված որևէ հիմքի նշումով» բառերը։ Առաջարկությունը պայմանավոված է վարչարարության միասնականության սկզբունքի պահպանման անհրաժեշտությամբ՝ ԱՎ վարչության և հյուպատոսական ծառայությունների կողմից տրվող տեղեկանքները բովանդակային առումով համապատասխանեցնելու համար։2. Կարգի 9-րդ և 11-րդ կետերում «հնգօրյա ժամկետում» բառերն առաջարկվում է փոխարինել «հինգ աշխատանքային օրվա ընթացքում» բառերով։3. Կարգի 12-րդ կետի 1-ին ենթակետում առաջարկվում է «հանդիսանում էՀայաստանի Հանրապետության քաղաքացի» բառերից հետո լրացնել «,ստացել է ՀՀ քաղաքացու անձանագիր (նույնականացման քարտ)՝ (նշելով անձը հաստատող փաստաթղթի սերիան, համարը, տրման ամսաթիվը), իսկ ՀՀ քաղաքացու անձնագիր ստացած չլինելու դեպքում՝ ՀՀ քաղաքացու անձնագրով չի փաստաթղթավորվել» բառերը։ Առաջարկությունը պայմանավորված է այն հանգամանքով, որ պրակտիկայում քաղաքացիները բացի քաղաքացիության վերաբերյալ տեղեկանքից պահանջում են տեղեկատվություն նաև անձնագիր ստանալու կամ ստացած չլինելու հանգամանքների վերաբերյալ, ուստի երկու տարբեր տեղեկանքներ չտրամադրելու համար առաջարկվում է տեղեկանքում այդ մասին կատարել նշում։ Բացի այդ, նման տեղեկանքներ շատ են տրամադրվում այն անձանց, ովքեր ՀՀ նախագահի հրամանագրով ստացել են ՀՀ քաղաքացիություն, սակայն ՀՀ քաղաքացու անձնագրով դեռևս չեն փաստաթղթավորվել։4. Կարգի 12-րդ կետի 2-րդ ենթակետի 2-րդ նախադասությունում «քաղաքացիություն ստանալու կամ ճանաչվելու հարցով» բառերն առաջարկվում է փոխարինել «քաղաքացիություն ձեռք բերելու համար» բառերով, հաշվի առնելով այն հանգամանքը, որ «ՀՀ քաղաքացիության մասին» օրենքը բացի ՀՀ քաղաքացիություն ստանալուց կամ ճանաչվելուց նախատեսում է քաղաքացիություն ձեռք բերելու այլ հիմքեր ևս։5. 17-րդ կետում «տեղեկություն չի տրամադրվում» բառերն առաջարկվում է փոխարինել «տեղեկանքի տրամադրումը գրավոր մերժվում է» բառերով։ 6. 17-րդ կետի 1-ին ենթակետն առաջարկվում է շարադրել հետևյալ խմբագրությամբ. «չեն ներկայացվել սույն կարգի 3-րդ և 5-րդ կետերով պահանջվող փաստաթղթերը»։Առաջարկությունը պայմանավորված է այն հանգամանքով, որ ներկայացված խմբագրության պարագայում մերժման հիմք է դիմումում կամ հարցման մեջ անհրաժեշտ տեղեկատվության պարունակության բացակայությունը, մինչդեռ միայն դիմումում կամ հարցման մեջ առկա տեղեկատվությունը բավարար չէ անձին նույնացնելու կամ քաղաքացիությունը որոշելու համար, ուստի առաջարկվում է տեղեկանքի տրամադրումը մերժել՝ պահանջվող փաստաթղթերը չներկայացնելու դեպքում։ 7. Որոշման նախագծի 3–րդ կետով ՀՀ ոստիկանության պետին հանձնարարվում է որոշումն ուժի մեջ մտնելու օրվան հաջորդող վեցամսյա ժամկետում ապահովել՝ բնակչության պետական ռեգիստրի փոխգործելիությունը էլեկտրոնային հյուպատոսական համակարգի, Հայաստանի Հանրապետության քաղաքացիություն ստացած և Հայաստանի Հանրապետության քաղաքացիությունը դադարեցրած անձանց տվյալների պահոցների հետ, ինչպես նաև ՀՀ քաղաքացիության մասին տեղեկանքների էլեկտրոնային եղանակով տրամադրումը։ Այս առումով հարկ է նշել, որ ներկայումս ՀՀ-ում ընթանում են բնակչության պետական ռեգիստրի և կենսաչափական համակարգի արդիականացման ուղղությամբ իրականացվող բարեփոխումներ, որի շրջանակներում նախատեսվում է ոչ միայն ԱՎՎ-ում առկա տեղեկատվական շտեմարանների, այլ ՀՀ-ում գործող բոլոր տեղեկատվական բազաների (ՔԿԱԳ, կադաստր և այլն) համակցում։Հաշվի առնելով վերոգրյալը, ինչպես նաև այն հանգամանքը, որ Որոշման նախագծի 3–րդ կետով սահմանվող գործընթացը ենթադրում է լրացուցիչ ֆինանսական միջոցների առկայություն, որի ուղղությամբ հաշվարկներ այս պահին կատարված չեն, ֆինանսական միջոցներ նախատեսված չեն, ուստի նշված աշխատանքների իրականացումը սույն կառավարության որոշման շրջանակներում ապահովել նպատակահարմար չէ։ | **Ընդունվել է****Ընդունվել է****Ընդունվել է****Ընդունվել է** **Ընդունվել է** **Ընդունվել է****Չի ընդունվել**էլեկտրոնային հյուպատոսական համակարգի և ՀՀ բնակչության պետական ռեգիստրի փոխգործելիությունն ներկայումս էլ ապահովված է, և խոսքը գնում է հատկապես ՀՀ քաղաքացիության վերաբերյալ տեղեկանքների գործընթացը նույնպես առկա փոխգործելիության հենքի վրա ապահովելու մասին։ Նմանատիպ օրինակներից է էլեկտրոնային հյուպատոսական համակարգի միջոցով՝ անձի Ձև 1 քարտը (անձնագրային հիմքը) պահանջելու և ստանալու գործող գործիքակազմը։ Նոր բաղադրիչը իրականացվելու է պետական հատվածի արդիականացման ծրագրի 3-րդ փուլի շրջանակներում ՀՀ ԱԳՆ էլեկտրոնային հյուպատոսական համակարգի ընդլայնումն ապահովող կազմակերպության կողմից՝ արդեն իսկ կնքված պայմանագրի շրջանակներում, հետևաբար ՀՀ ոստիկանության համար որևէ լրացուցիչ ֆինանսական բեռ չի առաջանա։ Միակ տեխնիկական խնդիրը, որն ակնկալվում է, որ պետք է լուծվի ՀՀ ոստիկանության կողմից՝ դա ՀՀ քաղաքացիություն ստացած և ՀՀ քաղաքացիությունը դադարեցրած անձանց տվյալների արտացոլումն է ՀՀ բնակչության պետական ռեգիստրի հետ։  |

 **ՀՀ ԱՐՏԱՔԻՆ ԳՈՐԾԵՐԻ ՆԱԽԱՐԱՐՈՒԹՅՈՒՆ**

1. Նախագիծը 5 անգամ լրամշակվել է ոստիկանության ԱՎ և ԱԳՆ հյուպատոսական վարչությունների կողմից: [↑](#footnote-ref-1)